CELEX: 32015D1068
Language: et
Date: 2015-07-01 00:00:00
Title: Komisjoni rakendusotsus (EL) 2015/1068, 1. juuli 2015, millega muudetakse otsust 2002/994/EÜ, mis käsitleb teatavaid kaitsemeetmeid teatavate Hiinast pärit loomsete saaduste suhtes (teatavaks tehtud numbri C(2015) 4437 all) (EMPs kohaldatav tekst)

3.7.2015   
            
            
               ET
            
            
               Euroopa Liidu Teataja
            
            
               L 174/30
            
         KOMISJONI RAKENDUSOTSUS (EL) 2015/1068,
   1. juuli 2015,
   millega muudetakse otsust 2002/994/EÜ, mis käsitleb teatavaid kaitsemeetmeid teatavate Hiinast pärit loomsete saaduste suhtes
   
      
         (teatavaks tehtud numbri C(2015) 4437 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
   ning arvestades järgmist:
   
               (1)
            
            
               Komisjoni otsust 2002/994/EÜ (2) kohaldatakse kõigi Hiinast pärit ning inimtoiduks või loomasöödaks ettenähtud loomset päritolu toodete suhtes.
            
         
               (2)
            
            
               Kõnealuse otsuse artikli 2 lõike 1 kohaselt peavad liikmesriigid keelama kõnealuste toodete impordi. Artikli 2 lõikes 2 on sätestatud kaks selle keelu puhul tehtavat erandit.
            
         
               (3)
            
            
               Otsuse 2002/994/EÜ artikli 2 lõikes 2 sätestatud esimene erand võimaldab liikmesriikidel lubada kõnealuse otsuse lisa I osas loetletud toodete importi kooskõlas asjaomaste toodete suhtes kohaldatavate loomade ja inimeste terviseohutuse erinõuetega.
            
         
               (4)
            
            
               Otsuse 2002/994/EÜ artikli 2 lõikes 2 sätestatud teine erand võimaldab liikmesriikidel lubada kõnealuse otsuse lisa II osas loetletud toodete importi juhul, kui nende toodetega on kaasas Hiina pädeva asutuse tõend, milles kinnitatakse, et asjaomased tooted ei kujuta ohtu loomade ega inimeste tervisele.
            
         
               (5)
            
            
               See, et need tooted on kantud kahte eraldi loetellu, on tekitanud otsuse 2002/994/EÜ kohaldamisel ebakindlust, sest teatavaid aineid, näiteks söödalisandeid, toidu lisaaineid, toidulisandeid ega söödamaterjali ei ole kantud kumbagi loetellu. Hiina ametiasutused on esitanud taotluse, et asjaomase lisa I ossa lisataks veel aineid. Lisaks leiab komisjon, et otsuse 2002/994/EÜ vastuvõtmise tinginud asjaolusid ei saa kohaldada söödalisandite, toidu lisaainete, toidulisandite ja söödamaterjali suhtes, sest need on väga rafineeritud.
            
         
               (6)
            
            
               Seepärast tuleks otsust 2002/994/EÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2002/994/EÜ lisa I osa asendatakse järgmisega:
   
      
         „I OSA
      
      
         Loetelu inimtoiduks või loomasöödaks ettenähtud loomset päritolu toodetest, mida on lubatud importida liitu ilma artiklis 3 sätestatud tõendita:
      
      
                  —
               
               
                  kalastussaadused, välja arvatud:
                  
                              —
                           
                           
                              akvakultuurisektorist saadud kalastussaadused,
                           
                        
                              —
                           
                           
                              kooritud ja/või töödeldud krevetid,
                           
                        
                              —
                           
                           
                              liiki Procambrus clarkii kuuluvad vähid, mis on püütud looduslikest mageveekogudest kalapüügi teel,
                           
                        
            
                  —
               
               
                  želatiin,
               
            
                  —
               
               
                  Euroopa Parlamendi ja nõukogu määrusega (EÜ) nr 1069/2009 (3) reguleeritud lemmikloomatoit,
               
            
                  —
               
               
                  Euroopa Parlamendi ja nõukogu määrusega (EÜ) nr 1333/2008 (4) reguleeritud ained, mida kasutatakse toidu lisaainetena,
               
            
                  —
               
               
                  Euroopa Parlamendi ja nõukogu direktiiviga 2002/46/EÜ (5) reguleeritud ained, mida kasutatakse toidulisanditena või nende valmistamisel,
               
            
                  —
               
               
                  kondroitiinsulfaat ja glükosamiin, mida loetakse söödamaterjaliks ja mille kasutamine on reguleeritud komisjoni määrusega (EL) nr 68/2013 (6),
               
            
                  —
               
               
                  L-tsüsteiin ja L-tsüstiin, mida Euroopa Parlamendi ja nõukogu määruse (EÜ) nr 1831/2003 (7) kohaselt loetakse söödalisandiks.
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 1. juuli 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 24, 30.1.1998, lk 9.
   
      (2)  Komisjoni otsus 2002/994/EÜ, 20. detsember 2002, mis käsitleb teatavaid kaitsemeetmeid teatavate Hiinast pärit loomsete saaduste suhtes (EÜT L 348, 21.12.2002, lk 154).